als_Latn dik_Latn sag_Latn
Me dy vite burg është dënuar nga Gjykata e Durrësit studenti me iniciale E.V, për akuzën e shantazhit dhe ngacmimit seksual.
Gjykata e Krimeve të Rënda e ka gjetur fajtor të riun që studionte në Universitetin “Aleksandër Moisiu”. Nga hetimet e kryera ka rezultuar se studenti ka shantazhuar me foto intime duke i marrë 200 mijë lekë shoqes së shkollës.
Arrestimi i studentit është bërë në një lokal në Durrës ku në momentin e takimit me studenten që ai shantazhonte ka marrë dhe paratë me premtimin që do fshinte fotot.
Pas kallëzimit të vajzës që u shantazhua prej dy muaj policia ka mbajtur në vëzhgim 27-vjeçarin duke e arrestuar atë në flagrancë sapo ka marrë lekët dhe njëherazi i ka sekuestruar dhe celularin ku ishin fotot intime të studentes.
als_Latn als_Latn als_Latn als_Latn